Josèp Rosalindo Rancher
Josèp Rosalindo Rancher (Niça, 20 de julhet de 1785 – 11 de julhet de 1843) foguèt un escrivan occitan dau país de Niça, dai mai prestigiós dau sègle XIX.

Biografia 
Josèp Rancher nasquèt dins una familha de notables, son paire èra surgian. A 16 ans èra borsièr au Licèu de Marselha. Demorèt tres ans dins la capitala foceana ont obtenguèt de resultats de granda qualitat. Après los estudis se n'anèt en Itàlia e foguèt foncionari e puèi agent comercial dins una companhiá britanica. Tornèt a Niça en 1814 en çò de sa maire amb sei doas sòrres quand l'Empèri se destrantalhèt.
Rancher trabalhèt coma foncionari de l'administracion francesa sota l'Empèri francés, pasmens quan Niça tornèt passar au reiaume de Piemont se metèt au servici de l'Ostau de Savòia. Es estat un dai renovaires dau teatre burlesc occitan, amb una truculéncia qu'escandalizèt sos contemporanèus. Es considerat coma un dai precursors dau Felibritge.

Òbras 
 Nemaïda o siá lo trionf dai Sacrestan (1823)
 Lo fablier niçard (1823)

Ligams extèrnes 
 Lo fablièr niçard a Cièl d'òc (grafia d'epòca)

Escrivan occitan del sègle XIX
Naissença a Niça
Naissença en 1785
Decès en 1843